CELEX: 62013CN0273
Language: da
Date: 2013-05-17 00:00:00
Title: Sag C-273/13 P: Appel iværksat den 17. maj 2013 af Republikken Polen til prøvelse af dom afsagt af Retten den 27. februar 2013 i sag T-241/10, Republikken Polen mod Europa-Kommissionen

27.7.2013   
            
            
               DA
            
            
               Den Europæiske Unions Tidende
            
            
               C 215/8
            
         Appel iværksat den 17. maj 2013 af Republikken Polen til prøvelse af dom afsagt af Retten den 27. februar 2013 i sag T-241/10, Republikken Polen mod Europa-Kommissionen
   (Sag C-273/13 P)
   2013/C 215/11
   Processprog: polsk
   
      Parter
   
   
      Appellant: Republikken Polen (ved B. Majczyna, som befuldmægtiget)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Dom afsagt af Den Europæiske Unions Ret den 27. februar 2013 i sag T-241/10, Republikken Polen mod Europa-Kommissionen, ophæves i sin helhed.
            
         
               —
            
            
               Kommissionens afgørelse 2010/152/EU af 11. marts 2010 (meddelt under nummer K(2010) 1317) om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT L 63 af 12. marts 2010, s. 7), annulleres for så vidt som der i afgørelsen udelukkes beløb på 279 794 442,15 PLN og 25 583 996,81 EUR, som det af Republikken Polen godkendte betalingsorgan har afholdt, fra fællesskabsfinansiering.
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Republikken Polen har anfægtet den appellerede dom med følgende appelanbringender
   
               1)
            
            
               Appelanbringende vedrørende en urigtig fortolkning af artikel 20 i forordning (EF) nr. 1782/2003, idet Retten har lagt til grund, at denne bestemmelse kræver indførelse af et fuldstændigt vektoriseret LPIS-GIS-system (system til identifikation af og kontrol med marker på grundlag af en datamatiseret geografisk informationssystemteknik) eller et tilsvarende system, selv om opfyldelsen af den i denne bestemmelse fastsatte systemstandard ikke kræver en fuldstændigt vektorisering.
            
         
               2)
            
            
               Appelanbringende vedrørende en urigtig fortolkning af artikel 53 i forordning (EF) nr. 796/2004, idet Retten har lagt til grund, at der også skal pålægges en sanktion for en forsætlig tilsidesættelse, når modtagerens forsætlige handling ikke kan fastslås endeligt.
            
         
               3)
            
            
               Appelanbringende om, at Retten ikke har anført en tilstrækkelig begrundelse. Det er Republikken Polens opfattelse, at Retten ikke har angivet, hvilke materielle og formelle krav i henhold til artikel 20 i forordning (EF) nr. 1782/2003, som ikke er opfyldt. Retten har endvidere ikke begrundet, hvordan muligheden for at fastslå en forsætlig handling ved en retslig procedure har ført til, at det af de polske myndigheder indførte betalingssystem er uforeneligt med målene med den fælles landbrugspolitik. Retten har desuden ikke angivet, hvori uoverensstemmelsen med hensyn til den af de polske myndigheder foretagne beregning af den faktiske risiko for fonden bestod.
            
         
               4)
            
            
               Appelanbringende om en tilsidesættelse af kontradiktionsprincippet og retten til en retfærdig rettergang, idet Retten så bort fra beviser, som Republikken Polen har fremlagt og gik ud over tvistens genstand. Retten så således bort fra de af Republikken Polen fremlagte beviser og forklaringer vedrørende systemet til bestemmelse af arealernes støtteberettigelse og undlod at tage stilling til målestokken for omfanget af kontrollen i Woiwodschaft Oppeln (Województwo opolskie). Desuden gik Retten ved sin prøvelse ud over det, som Kommissionen havde påtalt, og som havde været grundlaget for Kommissionens vedtagelse af den omtvistede afgørelse.